**„Nepomuki Szent János szobor”**

**A nemzeti érték rövid bemutatása**

Kakucsi Liebner János újhartyáni káplán védszentje iránti tiszteletből Kakucs felé néző templom terén emeltette Nepomuki Szent János szobrát. A szobor fenntartási alapjára befizetett 100 koronát. A főegyházmegyei hatóság jelzett összeget megnevezett célra elfogadta folyó évi június hó 25-én 3068. számú leiratával. Az ünnepély és beszentelés Péter és Pál apostolok ünnepén történt, melynél ajándékozó mondott szívhez szóló szép beszédet. Az újhartyáni Nepomuki Szent János szobor felirata:

„Védszentje iránti tiszteletből emeltette Kakucsi Liebner Nep. János Újhartyán segédlelkésze 1913. évben”

**Nepomuki Szent János** ([csehül:](https://hu.wikipedia.org/wiki/Cseh_nyelv) *Svatý Jan Nepomucký*), ([Nepomuk](https://hu.wikipedia.org/wiki/Nepomuk_(Csehorsz%C3%A1g)), [Csehország](https://hu.wikipedia.org/wiki/Csehorsz%C3%A1g), [1340](https://hu.wikipedia.org/wiki/1340) és [1350](https://hu.wikipedia.org/wiki/1350) között – [Prága](https://hu.wikipedia.org/wiki/Pr%C3%A1ga), [1393](https://hu.wikipedia.org/wiki/1393" \o "1393). [március 20.](https://hu.wikipedia.org/wiki/M%C3%A1rcius_20.)) Csehország védőszentje.

A [folyók](https://hu.wikipedia.org/wiki/Foly%C3%B3), [hidak](https://hu.wikipedia.org/wiki/H%C3%ADd), hajósok, vízimolnárok, [halászok](https://hu.wikipedia.org/wiki/Hal%C3%A1szat) védőszentje. A gyónási [titok](https://hu.wikipedia.org/wiki/Titok) [mártírjaként](https://hu.wikipedia.org/wiki/V%C3%A9rtan%C3%BA) tartják számon.[[1]](https://hu.wikipedia.org/wiki/Nepomuki_Szent_J%C3%A1nos#cite_note-neprajzi-1) Egyes helyeken a fuldoklók, illetve a bányászok, sóbányászok védőszentje. Az idők folyamán több sóbányában, illetve sóbányászattal kapcsolatos településen templomokat, kápolnákat szentelnek neki, szobrokat emelnek.

(Forrás: Wikipédia)

A XVIII. század más főuraihoz hasonlóan Grassalkovich I. Antal gróf is jelentős mecénás volt. Ezt a tevékenységét kevésbé a tudományok és a művészetek pártfogójaként, mint inkább az egyház nagylelkű adományozójaként fejtette ki. A katolikus egyházzal kiépített jó kapcsolatát haláláig fenntartotta és ápolta. Egyházi mecénási tevékenységének fő formája az építés volt. Grassalkovich I. Antalt 33 templom és egyházi épület építtetőjeként tartják számon. Ha a tervezett bővítéseket is figyelembe vesszük, melyeknek egy részét halála után özvegye (a szintén mélyen vallásos Klobusitzky Terézia), illetve fia (Grassalkovich II. Antal) valósított meg és fejezett be, ez a szám jóval meghaladja a harmincat.

. Nepomuki Szent János tisztelete a XVIII. században terjedt el a Habsburg-birodalomban: a halászok és vízi molnárok pártfogóját tisztelték, szobrai sokfelé megtalálhatók folyók és hidak közelében.  Tehát a nepomuki-kultusz magyarországi elterjesztéséért Grassalkovich is sokat tett, mivel védőszentjeként maga is nagyon tisztelte.



Nepomuki Szent János szobor